<classify> Timu hiyo ya Jeshi la Rwanda imefikisha pointi tisa na kupaa kileleni mwa kundi hilo ikifuatiwa na Al Shandy ya Sudan yenye pointi nne, LLB Academic FC ya Burundi yenye pointi mbili na Heegan ya Somalia pointi moja baada ya kila timu kucheza mechi tatu.Akizungumza baada ya mechi hiyo, Mashami alisema wanafurahi kutinga katika hatua hiyo na wanasubiri timu yoyote watakayopangiwa kupambana na kutinga nusu fainali. Tunafurahi kufunga mechi zote tatu, ilikuwa ni kazi kubwa kufika hapa, lakini tumeweza na tuna imani tutaendelea kufanya vizuri, alisema kocha Mashami.Alisema kwa sasa hawaangalii fainali kwani kilichopo mbele yao ni nusu fainali na wanaitafakari ni kwa vipi watafika kutimiza malengo yao. Mashami aliongeza, tunakwenda pole pole hatutaki kukimbilia kombe, tunaangalia hatua kwa hatua.Alisema kwa tathimini ya makundi anaona kuwa michezo ilikuwa migumu na timu zote kwa kila kundi zilijiandaa kushinda hivyo anaona kuwa mbele kutakuwa kugumu zaidi.Naye Kocha Msaidizi wa LLBA FC ya Burundi, Ndizeye Bangama alisema licha ya kufanya vibaya wanachukulia kama changamoto na kwenda kujipanga kwa vile tayari wamefahamu mapungufu yao. Alisema kuna michuano ya ligi ya kwao, wanakwenda kujipanga upya kufanya vizuri.  <topic>: michezo 